**Ciob de lună plină**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ciob de lună plină

...

Când pe bolta nopții, străluce luna plină

Tu pentru viii noștri aprinzi o lumânare,

Acolo unde sunt, le fie lor de bine

Și pentru morții noștri, pentru fiecare,

...

Le fie veșnicia pătrunsă de lumină,

În liniște și pace le fie veșnic somnul,

Le fie somnul lor mângâiat de Domnul

Așa cum cu blândețe, mă mângâi tu pe mine!

...

Îngerii vedea-vor sufletul tău blând

Și te vor mângâia cu alba lor aripă

Și fluturi de lumină tu vei vedea zburând

Și vei simți iubire, în fiecare clipă!

...

O mică lumânare aprinzi noapte de noapte,

Pentru vii și morți, le fie spre lumină,

De vezi fluturi zburând și-auzi ușoare șoapte,

Sunt îngeri ce-ți aduc un ciob de lună plină!